Ben volgut administrador,

Som dos estudiants del Màster Universitari en Ciència de Dades (Data Science) de la Universitat Oberta de Catalunya, Roger Perís Serrano i Albert Cámara Viñals.

Contactem amb vostès per **sol·licitar autorització per a l’extracció de dades del seu portal web** *“*[*https://www.escapadarural.com/*](https://www.escapadarural.com/)*”* per a la elaboració d’un joc de dades (*dataset*) de cases rurals a Catalunya.

Aquesta extracció de dades s’emmarcà dins d’una de les pràctiques de l’assignatura *“Tipologia i cicle de vida de les dades”*, coordinada pel professor Sergio Trilles Oliver (strilles@uoc.edu) i supervisada per la professora María Isabel Guitart Hormigo (iguitarth@uoc.edu).

Respecte a les dades que s’extrauran en cap cas s’obtindrà informació confidencial o susceptible de vulnerar la privacitat de les persones, com adreces de correu electrònic o telèfons. Principalment es capturarà el nom de la casa rural, el nombre de dormitoris, el nombre de llits, la seva capacitat, el tipus de lloguer, el preu per nit, la seva puntuació i la seva ubicació.

Finalment, com a part de la pràctica, és necessari publicar el joc de dades generat al repositori d’accés obert Zenodo (<https://zenodo.org/>), per la qual cosa també **sol·licitem autorització per la seva publicació.**

Estem a la seva disposició per qualsevol aclariment.

Atentament,

Roger Perís Serrano i Albert Cámara Viñals